open-index/open-wikipedia-markdown huggingface dataset:
Síncope (medicina)

Unha **síncope**, **esvaemento** ou **desmaio** é a perda da consciencia dende o punto de vista médico, normalmente por unha baixada repentina da tensión sanguínea. As súas causas poden ser tanto fisiolóxicas (por choque anafiláctico nunha alerxia, por exemplo) como somáticas (impresión forte ou trauma). A urxencia no seu tratamento non se debe orientar só á perda de coñecemento en si mesma (pois en realidade é un mecanismo de defensa corporal para diminuír as funcións vitais), senón tamén á causa que provocou o esvaemento.

## Síncope vaso-vagal 
O sincope vaso-vagal prodúcese nalgúns individuos cando sofren un grande impacto emocional. Este impacto produce a activación de áreas encefálicas relacionadas coa conduta. Viuse grande actividade por exemplo da cortiza parietal. Tras a activación destas áreas (índa non está totalmente claro que áreas están ligadas ao síncope vasovagal), prodúcese unha gran descarga parasimpática. O parasimpático libera nas súas terminacións acetilcolina. As terminacións cardíacas causarán acusada bradicardia e hipotensión. Un nivel de presión arterial baixo ocasiona a diminución do fluxo sanguíneo cerebral. Isto provoca un desmaio.

## Véxase tamén
José Coronado

**José María Coronado García**, nado en Madrid o 14 de agosto de 1957, é un actor español.

## Filmografía 
### Cinema 
* *Waka-Waka* (1987), de Kim Densalat.
* *Brumal* (1988), de Cristina Andreu.
* *Jarrapellejos* (1988), de Antonio Giménez-Rico.
* *Berlín Blues* (1988), de Ricardo Franco.
* *El tesoro* (1990), de Antonio Mercero.
* *La luna negra* (1990), de Imanol Uribe
* *Yo soy ésa* (1990), de Luis Sanz.
* *Salsa rosa* (1992), de Manuel Gómez Pereira.
* *Aquí, el que no corre... vuela* (1992), de Tito Fernández.
* *El teniente Lorrena* (1992), de António-Pedro Vasconcelos.
* *Cucarachas* (1993), de Toni Mora.
* *Una chica entre un millón* (1994), de Álvaro Sáenz de Heredia.
* *El cianuro... ¿solo o con leche?* (1994), de José Miguel Ganga.
* *La desaparición de García Lorca* (1997), de Marcos Zurinaga.
* *La mirada del otro* (1998), de Vicente Aranda.
* *La vuelta de El Coyote* (1998), de Mario Camus.
* *Frontera Sur* (1998), de Gerardo Herrero.
* *Goya en Burdeos* (1999), de Carlos Saura.
* *Pantalones* (2000), de Ana Martínez (curtametraxe).
* *Huele bien* (2000), de Rosa Peña Herranz (curtametraxe).
* *Cascabel* (2000), de Daniel Cebrián.
* *Perros bajo la lluvia* (2001), de Rubén Alonso (curtametraxe).
* *Anita no pierde el tren* (2001), de Ventura Pons
* *La caja 507* (2001), de Enrique Urbizu.
* *Poniente* (2002), de Chus Gutiérrez.
* *La vida de nadie* (2002), de Eduard Cortés.
* *La vida mancha* (2003), de Enrique Urbizu.
* *Lo mejor que le puede pasar a un cruasán* (2003), de Paco Mir.
* *Lor Reyes magos* (2003), de Antonio Navarro.
* *A + (Amas)* (2004), de Xavier Ribera.
* *Fuera del cuerpo* (2004), de Vicente Peñarrocha.
* *El Lobo* (2004), de Miguel Courtais.
* *El intruso* (2005), de David Cánovas (curtametraxe).
* *La crisis carnívora* (2006), de Pedro Rivero.
* *Animales heridos* (2006), de Ventura Pons.
* *La malquerida* (2006), de Belén Molinero.
* *La distancia* (2006), de Iñaki Dorronsoro.
* *La dama boba* (2006), de Manuel Iborra.
* *GAL* (2006), de Miguel Courtais.
* *Todos estamos invitados* (2008), de Manuel Gutiérrez Aragón.
* *Todos amamos a Gloria Cole* (2007), de Manuel Lombardero.

### Televisión 
* *Brigada Central* (1989)
* *Compuesta y sin novio* (1993)
* *Hermanos de leche* (1994-1995)
* *Oh Espanya!* (1996)
* *Don Juan* (1997)
* *Periodistas* (1998-2001)
* *Código fuego* (2003)
* *Attenti a quei tre* (2004) (miniserie)
* *Los 80* (2004)
* *Abuela de verano* (2005)
* *RIS Científica* (2007)
* *Acusados* (2009)
* *Cheers* (2011)
* *Aída* (2013)
* *El Príncipe* (2014)
* *Nit i dia* (2016)
* *Vivir sin permiso* (2018)

## Premios 
* Gañador do Premio Goya á mellor interpretación masculina protagonista (2011)
* Candidato ó Premio Goya á mellor interpretación masculina secundaria (1999 e 2002)
* Gañador do Fotogramas de Prata ó mellor actor de televisión (1999)

## Notas
2001 (homónimos)

**2001** pode facer referencia a:
* O ano **2001** do calendario gregoriano.
* **2001: Unha odisea do espazo**, un filme de Stanley Kubrick.
Pedra das Ferraduras

A **Pedra das Ferraduras** é un complexo conxunto de petróglifos ao ar libre, nos que atopamos gravuras datadas no calcolítico e os inicios da Idade de Bronce, arredor do 2.000 a.C., situada no concello de Cerdedo-Cotobade.

## Situación 
A pedra sobre a que se realizaron os gravados sitúase na ladeira dun monte, no lugar de Fentáns, parroquia de San Xurxo de Sacos, concello de Cerdedo-Cotobade. Atópase na zona de Galicia, e unha das áreas do mundo, de maior concentración de representacións deste tipo, no val do río Lérez, desde onde semella terse estendido este fenómeno cultural, a través sempre dos vales dos ríos.

## Descrición 
A pedra é de regulares dimensións. A rocha é de gran tamaño e presenta forma alombada concentrándose as numerosas insculturas na parte superior, plana, e a cara orientada cara ao sur, de forte pendente.

Na parte superior amósase unha combinación de círculos concéntricos con trazos encostados ao anel externo, numerosas pegadas de cérvidos ou bóvidos e dúas combinacións circulares atípicas.

Na cara sur represéntanse sete figuras zoomórficas (un deles con gran cornamenta), tres deseños idoliformes (probablemente ídolos cilindro) e cinco figuras antropomórficas moi simples que, posiblemente armados, rodean os animais. A figura antropomorfa no centro da parte superior e central empuña na man dereita unha enorme espada moi desproporcionada en relación á figura humana, e sostén co outro brazo un escudo circular, entendéndose como unha posible representación xerárquica. Xunto a espada represéntase un puñal de menor tamaño.

Varios dos animais presentan dardos ou frechas cravadas no seu lombo, polo que nesta parte sur poderíamos estar a contemplar a representación dunha escena de caza.

Pese a dificultade dunha datación segura para este tipo de elementos, as representacións de ídolos cilíndricos póñense en relación coas pezas chamadas ídolos cilíndricos que teñen aparecido nalgúns megálitos de cronoloxía máis avanzada.

Trátase dun conxunto rupestre que presenta boa cantidade de recursos artísticos e de cuxa utilización só existen diversas teorías relacionadas coa relixión, ritos iniciáticos, marca delimitadora dun territorio... de moi difícil demostración.

## Véxase tamén 
### Bibliografía 
* VVAA. *100 Obras maestras da Arte Galega*. páx. 18 e 19. (1996). Nigra Arte. Vigo. ISBN 84-87709-50-8.
* García Alén, Alfredo e de la Peña Santos, Antonio. *Grabados rupestres de la provincia de Pontevedra. Catalogación Arqueológica y artística de Galicia del Museo de Pontevedra*, páxs. 55 a 57 (1980). Fundación Pedro Barrié de la Maza. ISBN 84-85728-04-1
*

### Outros artigos 
* Petróglifo.
* Petróglifos de Galicia.
Amálgama (conxugación)

A **amálgama** é un proceso de fusión de dous ou máis elementos lingüísticos (fonemas ou morfemas) de xeito que no resultado non pode percibirse xa o límite entre as compoñentes orixinais, nin en forma nin en significado. Por exemplo na conxugación do presente de indicativo de *cantar* aparecen unha raíz e dous morfemas, un de tempo e outro de número e persoa, evidentes sobre todo cando se compara coa conxugación noutros tempos, por exemplo o antepretérito e o subxuntivo:

Ata aquí todo parece coincidir:
* morfemas de tempo
** Presente de indicativo: *-a-*
** Presente de indicativo: *-e-*
** Antepretérito: *-ara-*
* morfemas de número e persoa
** 2 singular: *-s *
** 1 plural: *-mos*
** 2 plural: *-des*
Seguindo estas regras pódense deducir os morfemas de 3ª singular (*0* ou nulo) e de 3ª plural (*-n*), pero ó chegar á 1ª singular (*cantara, cante, canto*) hai unha discordancia:
* no Antepretérito (morfema de tempo: *-ara-*) o morfema de número é *0* ou nulo;
* no Presente de subxuntivo (morfema de tempo: *-e-*) o morfema de número é tamén *0* ou nulo;
* pero no Presente de indicativo (*canto*) o morfema de tempo *-a-* desaparece e aparece unha combinación de *-a-* + *0*.
Este morfema *-o* reúne os significados de tempo, número e persoa, sen que se poida establecer unha división interna que asigne a cada parte cada un dos significados parciais. A amálgama faise patente sempre realizando a proba de conmutación e substitución lingüística entre tódalas formas do paradigma.

En realidade, esta amálgama dáse case sistematicamente na conxugación verbal entre:
* o número e a persoa, de xeito que dificilmente é se pode definir un morfema de plural distinto do de singular (que nos substantivos é *-s* ou *-es* ou *-is*) separable do de persoa.
* entre o tempo e o modo, de xeito que é difícil establecer uns morfemas distintivos de indicativo, subxuntivo, imperativo e formas impersoais do verbo
Encoro de Caldas

O **encoro de Caldas** sitúase no río Umia, a un quilómetro da vila de Caldas de Reis, augas arriba. Ten unha capacidade de case sete millóns de metros cúbicos, e ocupa unha superficie de 81,7 hectáreas, cunha conca de 182&nbsp;km² e un caudal medio de 9m³/s. Ten coma función a regulación do río Umia, así como o abastecemento de auga de boca a comarca do Salnés.

## Historia e características 
Xa nos anos setenta o goberno civil de Pontevedra encargara un anteproxecto de abastecemento de augas á Mancomunidade do Umia.

No 1973 redactouse un proxecto de construción dunha presa de materiais soltos de 40 metros de altura sobre o leito do río. Dado que non foron tidas en conta tódalas condicionantes do terreo, a Confederación Hidrográfica do Norte suspendeu o proxecto e encomendou un novo estudo xeolóxico.

No ano 1992, dadas as frecuentes inundacións de Caldas, fíxose un estudo hidráulico das crecidas, é de acordo co Proxecto de Directrices do Plan Hidrolóxico das Cuncas de Galicia, a petición da Dirección Xeral de Obras Públicas da Xunta de Galicia, redactouse un novo anteproxecto no que se contemplaba unha presa de gravidade de planta recta.

Foi sometido a información publica no ano 1995, e no 1996 fíxose a declaración de impacto ambiental. No 1997 unha unión temporal de empresas formada por Dragados-Abeconsa fíxose co concurso de proxecto e a execución da presa, cambiando o seu deseño a unha de gravidade de planta curva.

A construción da presa, cun volume de 45.000 m³ de formigón, foi executada nun prazo de 24 meses, entre marzo de 1998 e febreiro de 2000.

## A presa
miniatura|dereita|200px|Presa de Caldas
*Altura sobre cimentos: 36,50 m.
*Lonxitude de coroación: 206 m.
*Ancho na coroación: 7 m.
*Tipo de aliviadeiro: mixto
*Nº vaos: 4 de 13 m.
*Comportas: 2 tipo sector
*Capacidade de escoamento: 425m³/s. en trampolín
Imanol Uribe

**Imanol Uribe**, nado en San Salvador (O Salvador) o 28 de febreiro de 1950, é un director e produtor de cinema vasco.

## Traxectoria 
Comezou os seus estudos na Escola Oficial de Xornalismo de Madrid e obtivo o título de Director na Escola de Cinematografía de Madrid. En 1975 funda a produtora Zeppo Films, en 1979 a produtora Cobra Films e posteriormente Aiete Films S.A.

O tema predominante das súas películas está dedicado á situación social-política do País Vasco. Isto reflíctese en películas como *El proceso de Burgos*, *La fuga de Segovia*, *La muerte de Mikel* ou *Días Contados*. Tamén tocou outras temas: o racismo en *Bwana*, o mundo da bruxas en *La luna negra* ou o histórico en *El rey Pasmado*. Á parte de director tamén exerceu de produtor como en *Secretos del corazón*.

Na súa longa carreira, recibiu numerosos premios. Entre outros a Cuncha de Ouro á Mellor Película no Festival de Cine de Donostia por *Días Contados*, oito premios Goya por *Días Contados* e outros sete premios Goya por *El rey pasmado* (baseada na novela de Gonzalo Torrente Ballester, *Crónica del rey pasmado*), con Gabino Diego etc.

Compartiu a súa vida coa actriz María Barranco e teñen unha filla en común.

## Premios 
* Goya ó mellor director en 1995
## Filmografía
Cecilia Roth

**Cecilia Roth**, nada en Buenos Aires o 8 de agosto de 1956, é unha actriz arxentina.

## Traxectoria 
O seu nome real é **Cecilia Rotemberg**. Realizou numerosas películas e intervencións en series de televisión. O seu pai, un xudeu ucraíno que se estableceu ós 30 anos en Buenos Aires onde traballou como editor e xornalista, coñeceu á nai de Cecilia, Dina Rot, unha cantante chilena, na Arxentina.

Logo de comezar como actriz na Arxentina, estableceuse en España. Estivo casada co cantautor Fito Páez con quen ten un fillo; antes uniuse en matrimonio con Gonzalo Gil tras unha longa relación co fotógrafo Gorka Duo. É irmá do músico Ariel Rot.

## Filmografía 
* * Padre Nuestro* (2006)
* *La intrusa* (2005)
* *Otros días vendrán* (2005) 
* *La hija del caníbal* (2003) 
* *Kamchatka* (2002) 
* *Deseo* (2002) 
* *Hable con ella* (2002) 
* *Pernicioso vegetal* (2002) 
* *Vidas privadas* (2001) 
* *Antigua vida mía* (2001) 
* *Afrodita, el sabor del amor* (2001) 
* *Una noche con Sabrina Love* (2000) 
* *Segunda piel* (2000) 
* *Todo sobre mi madre* (1999) 
* *Cenizas del paraíso* (1997) 
* *Martín (Hache)* (1997) 
* *La balada de Donna Helena* (1994) 
* *Desencuentros* (1992) 
* *Un lugar en el mundo* (1992) 
* *Vivir mata* (1991) 
* *La dama del bosque* (1989) 
* *Los amores de Kafka* (1988) 
* *The Stranger* (1987) 
* *El jardín secreto*, (1984)
* *¿¡Qué he hecho yo para merecer esto!?* (1984) 
* *El señor Galíndez* (1984) 
* *Una pequeña movida* (1983) 
* *Entre tinieblas* (1983) 
* *Historias paralelas* (1983) 
* *Octubre, 12* (1982) 
* *Laberinto de pasiones* (1982) 
* *Best Seller* (1982) 
* *Trágala, perro* (1981) 
* *Just a Film* (Una película) (1981) 
* *Pepe, no me des tormento* (1981) 
* *Pepi, Luci, Bom y otras chicas del montón* (1980) 
* *Arrebato* (1980) 
* *Cuentos eróticos* (1980) 
* *El curso en que amamos a Kim Novak*(1980) 
* *Reproches* (1980) 
* *La familia, bien, gracias* (1979) 
* *Las verdes praderas* (1979) 
* *De fresa, limón y menta* (1978) 
* *Crecer de golpe* (1977) 
* *No toquen a la nena* (1976)

## Premios 
* Premio Goya 1997 á mellor interpretación feminina por Martín (Hache).
* Premio Goya 1999 á mellor interpretación feminina por Todo sobre mi madre.
Grande Órgano da Ópera de Sydney

O **Grande Órgano da Ópera de Sydney** ou **Grande Órgano da Casa da Ópera de Sydney** (en inglés: *Sydney Opera House Grand Organ*) é o órgano mecánico máis grande do mundo e áchase no Concert Hall da Casa da Ópera de Sydney.

É un órgano de estilo barroco. Posúe un total de 10.145 grandes tubos repartidos en filas de 200 con 131 claros rexistros, 5 teclados e pedais.

Foi deseñado e construído por Ronald Sharp. A súa construción iniciouse en 1969 tras se estimar un custo de 400.000 dólares, durante a obras da Ópera de Sydney, sendo finalizado en 1979 cun valor de 1,2 millóns de dólares, seis anos despois de terse inaugurado o pazo. Desde entón o órgano ten sido actualizado e modernizado, incluíndo unha importante obra feita no ano 2002, aínda que nos seus aspectos básicos e musicais seguen sendo os mesmos deseñados se construídos por Ronald Sharp.

Alén da súa tracción mecánica, tras as obras de 2002, un sistema electrónico permite ao órgano ser tocado remotamente a través dunha consola, ou, interpretar unha función ou pasaxe gravada mediante un sistema instalado nos teclados.

## Véxase tamén
### Ligazóns externas
*Características do órgano (PDF, 110KB.)
Manga (froita)

300px|miniatura|Mangas.

A **manga** é o froito da árbore chamada mangueira (*Mangifera Indica*). É unha froita da zona intertropical de polpa carnosa e de sabor doce. Esta pode ser ou non fibrosa, especialmente na variedade chamada "manga de hilacha". É unha froita normalmente de cor verde nun principio, amarela ou alaranxada cando está madura, de sabor medianamente acedo cando non madurou completamente. 
[esquerda|miniatura|Muller vendendo mangas en [Maracay, Venezuela.]]
De orixe asiática, principalmente do subcontinente indio, comprende numerosas variedades, moitas delas obtidas por enxerto, como as que aparecen na imaxe (probablemente, mangas *Thompson*, que constitúen unha das variedades máis estendidas).

## Propiedades nutritivas 
Unha manga fresca contén cerca do 15 % de azucre, até 1 % de proteína e cantidades significativas de vitaminas, minerais e antioxidantes, podendo conter vitamina A, vitamina B e vitamina C. 

A manga é baixa en calorías, achega ó organismo antioxidantes. Apropiada para o metabolismo dos hidratos do carbono e problemas na epiderme. 

É de moi fácil dixestión aínda que pode ter efectos laxantes cando é consumida en exceso.

## Notas
El orfanato

***El orfanato*** é un filme de cine español do ano 2007. Trátase da *ópera prima* do director Juan Antonio Bayona e foi producido por Guillermo del Toro e Telecinco e protagonizado por Belén Rueda.

## Tema 
Cando Laura e a súa familia se trasladan a vivir a un antigo orfanato, o seu fillo adoptivo Simón coñece un *amigo invisible*.

## Argumento 
Laura (Belén Rueda) é unha muller adulta que adquire o inmoble que antes fora o orfanato onde viviu, ata a súa adopción, durante a súa nenez con outros cinco nenos, acompañada do seu marido (Fernando Cayo) e o seu fillo adoptivo, coa intención de abrir unha residencia para nenos discapacitados. O seu fillo adoptivo, Simón (Roger Príncep), comeza a se comportar dun modo moi estraño, ao se atopar este cuns novos *amigos imaxinarios*. Este feito fará que Laura comece a se decatar de todo o que aconteceu na casa tras a súa marcha...

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 80ª edición dos Óscar

### Ligazóns externas 
* 
* Páxina oficial
* [Puntuación e críticas de internautas en FilmAffinity(https://gl.wikipedia.org/wiki/FilmAffinity)]
Grava

miniatura|300px|Grava
En xeoloxía e na construción denomínase **grava**, **grixo**, **cascallo**, **pedregullo** ou **pedrullo**  ás partículas rochosas de tamaño comprendido entre 2 e 64mm, aínda que non existe unidade de criterio para o límite superior. Poden ser producidas polo ser humano, nese caso denomínase "pedra partida". Neste caso, ademais, adoita suceder que o desgaste natural producido polo movemento nos leitos de ríos xera formas redondeadas e denomínanse seixos ou croios. Porén, existen tamén casos de grixos naturais que non son croios.

Estes áridos son partículas granulares de material pétreo de talle variable. Este material orixínase  por fragmentación das distintas rochas da cortiza terrestre, xa sexa de xeito natural ou artificial. Neste último caso actúan os procesos de chancado e esnaquizado empregados nas respectivas plantas dolomita, basalto, pedra de gra, cuarzo e cuarcita.
## Notas
Guano Apes

**Guano Apes** é un grupo de rock alternativo con orixe en Göttingen, Alemaña formado no ano 1994. A banda separouse no 2004 pero reuniuse novamente no 2009 coa mesma formación.

## Historia 
O grupo formouse en 1994 en Göttingen, Alemaña. Déronse a coñecer en 1996 tras gañar un concurso local de música coa canción "Open Your Eyes". Este tema foi o seu primeiro sinxelo, seguido do lanzamento do seu primeiro álbum *Proud Like a God* en 1997.

No 2000 o grupo gravou o seu segundo álbum ''Don't Give Me Names*. Os sinxelos "Big in Japan" (unha versión da canción de Alphaville) e "No Speech" tiveron moito éxito e o grupo obtivo un disco de ouro en Alemaña. *Walking on a Thin Line*, o seu terceiro disco, saíu á venda no 2003 xunto co sinxelo "Quietly".

O grupo disolveuse tralo lanzamento do seu disco de grandes éxitos *Planet of the Apes*. Despois da disolución do grupo saíu a venda un disco recompilatorio, *Lost (T)apes*, que contén temas inéditos que se gravaran nos anos 1994 e 1995.

No 2009 xuntáronse de novo.

## Membros 
* Sandra Nasic - vocalista
* Henning Rümenapp - guitarra
* Stefan Ude - baixo
* Dennis Poschwatta - batería

## Discografía 
### Álbums 
* *Proud Like a God* - 1997
* *Don't Give Me Names* - 2000
* *Walking on a Thin Line* - 2003
* *Live* - 2003
* *Planet of the Apes* - 2004
* *Lost (T)apes* - 2006 (BMG, Super Sonic Records)
* *Bel Air'' - 2011 (Columbia Europe)

### Sinxelos 
* "Open Your Eyes" (1997)
* "Rain" (1998)
* "Lords of the Boards" (1998)
* "Don't You Turn Your Back on Me " (1999)
* "Big in Japan" (2000)
* "No Speech" (2000)
* "Living in a Lie" (2000)
* "Dödel Up" (2001)
* "Kumba Yo!" (2001)
* "You Can't Stop Me" (2003)
* "Pretty in Scarlet" (2003)
* "Quietly" (2003)
* "Break the Line" (2004)

## Véxase tamén 
### Ligazóns externas 
* Páxina web oficial
Falange Española

**Falange Española** (**FE**, en galego: *Falanxe Española*) foi un partido político fundado o 29 de outubro de 1933 no Teatro da Comedia de Madrid por José Antonio Primo de Rivera (fillo do ditador Miguel Primo de Rivera) durante a campaña para as eleccións lexislativas de 1933. Na súa dirección figuraban Julio Ruiz de Alda e Alfonso García Valdecasas.

## Historia e características 
FE recollía os intentos realizados durante o comezo da Segunda República Española para crear un partido fascista español, así do pequenísimo Frente Español (FE) colleu as siglas e os seus estatutos mais tamén as súas ideas orteguianas: a nación como comunidade de destino e a necesidade de vertebrar España. A Falange tamén mantivo boas relacións cos monárquicos de Renovación Española e cos carlistas. Contaba cunhas milicias do partido dirixidas por Ricardo de Rada.

O partido non se presentou ás eleccións de 1933 pero José Antonio Primo de Rivera presentouse como deputado por Cádiz nunha lista monárquica, saíndo elixido cun 18,5% dos votos.

Desde o primeiro momento a Falange intentou integrar ás JONS de Ramiro Ledesma Ramos pero este era remiso a pactar con Primo de Rivera; con todo, ao final chegouse a un acordo e o 15 de febreiro de 1934 fusionábanse as dúas organizacións dando lugar á Falange Española de las JONS.

## Notas
Premios Ondas 1954

Primeira edición dos Premios Ondas. Durante esta primeira celebración só se premiaba ós programas de radio, resultando galardoados os actores das telenovela de Radio Madrid e Radio Barcelona, moi en voga daquela.

## Palmarés
**Nacionais radio**
*Pola súa actividade cultural na radio: Eugenio D'Ors (título póstumo)
*Polas súas crónicas de actualidade española e estranxeira: José Ramón Alonso
*Polo labor de difusión que da radio española fixo nos EUA: Afonso Banda Moura
*Polos populares seriais dos que é autor: Guillermo Sautier Casaseca
*Pola súa actuación como locutor nos campionatos de hockey: Juan Viñas Bona
*Polo seu labor na dirección de programas de radio: Antonio González Calderón
*Pola súa actuación na radio e televisión estranxeiras: Antonio Losada
*Pola súa actuación como locutora no Festival de Cine de San Sebastián: Petrita Tamayo
*Animador de programas como Cabagatl, fin de semana: Bobby Deglané
*Mellor atracción internacional do ano José Iglesias El Zorro
*Mellor atracción nacional do ano: Elía e Paloma Fleta
*Mellor actriz (Madrid): Maribel Alonso
*Mellor actriz (Barcelona): Encarna Sánchez
*Mellor actor (Madrid): Pedro Pablo Ayuso
*Mellor actor (Barcelona): Isidro Sola Llop
*Polo seu labor musical: A radio Nacional de España en Madrid
*Polo programa de máis calidade artística El teatro del aire: Radio Madrid
*Polo programa relixioso O rosario radiado: Radio Barcelona
*Pola súa magnífica programación na zona da súa audición: Radio Murcia
Gustaf Dalén

**Nils Gustaf Dalén**, nados en Stenstorp, Suecia en 1869 e finado en Estocolmo en 1937, foi un enxeñeiro e físico sueco, galardoado co Premio Nobel de Física en 1912.

## Traxectoria 
Tomou as rendas da granxa familiar, que ampliou para incluír unha tenda de artigos de xardín, tenda de sementes e unha leitería.

En 1892 inventou un testador da graxa do leite, que comprobaba a calidade do leite entregado.

Gustaf de Laval quedou impresionado polo autodidacta Dalén e animouno a que comezase a estudar. Estudou enxeñería na *Chalmers tekniska högskola* (Universidade de Tecnoloxía de Chalmers) de Gotemburgo, onde conseguiu o grao de Mestre, e se doutorou en 1896.

Dalén casou con Elma Persson en 1901, e tiveron dúas fillas e dous fillos.

Faleceu o 9 de decembro de 1937 en Estocolmo á idade de 68 anos.

### Investigacións científicas 
Realizou investigacións sobre a turbina de gas e perfeccionou a turbina de vapor Laval. Inventou un acumulador non explosivo de acetileno capaz de absorber grandes cantidades deste gas e unha válvula automática para regular o gas fornecido aos farois.

Foi fundador da empresa AGA, AB (fundada como *AB Gas-accumulator and AB Svenska Gasaccumulator*), integrada no ano 2000 no grupo empresarial Linde AG.

Foi galardoado co premio Nobel de Física de 1912 polo seu invento da chamada «válvula solar» (*Solventil*), capaz de acender e apagar de forma automática a chama dos farois nos atardeceres e amenceres, que se aplicou de forma inmediata nos farois illados.

Pouco antes de obter o premio Nobel quedou cego como consecuencia dunha explosión durante a realización dun dos seus experimentos, e especulouse sobre a influencia que este feito puido ter na obtención do premio.

A pesar da súa cegueira, seguiu dirixindo AGA ata 1937.

## Véxase tamén 
### Ligazóns externas 
* Páxina web do Instituto Nobel, Premio Nobel de Física 1912 .
Premios Ondas 1997

## Palmarés
**Nacionais radio**

*Mellor programa de difusión nacional: Hablar por hablar da cadena SER
*Mellor programa de Radio Local ex-aequo: El Terrat de Radio Barcelona/ Cadena Ser e Algunha pregunta mes? Do programa El matí de Catalunya Ràdio
*Mellor programa Musical ó formato: Onda Melodía de Onda Dero Radio
*Mención especial do Xurado: La semana que conmovió a España dos Servizos Informativos dirixidos por Félix Madero de Onda Cero Radio

**Nacionais televisión**

*Mellor labor profesional: Pilar Miró
*Mellor serie: Todos los hombres sois iguales (Bocaboca) de Tele 5
*Mellor Programa de entretemento: La semana del guiñol de Canal +
*Programa máis innovador: Caiga quen caiga (Globo Media) de Tele 5
*Mellor programa especializado: Madrid Directo de Telemadrid
*Mención especial: La noche temática, La Mandrágora e Días de cine de TV2 / TVE

**Iberoamericanos televisión**

*Tras la pista de Radio Caracas TV, Venezuela
*Los niños de la selección do programa Noticiero Nacional de Cadena Uno, Colombia

**Internacionais radio**
*Offspring de BBC, Reino Unido
*L'histoire en direct: 1961-1963 Lle rock debarque en France, France Cultural, Francia
*Zvizduca prica de HRT, Croacia

**Internacionais televisión**

*Háxorna Och San Simon de SVT, Mijn franse tante Gazeuse AVRO / NOLA
*A vida como ela e: Casal de três, Gagá, A Grande mulher Drama do Lotacao de Globo TV Network, Brasil

**Cine**

*Mellor película: Secretos del corazón de Montxo Armendáriz
*Mellor director: Ricardo Franco por La buena estrella
*Mellor actor ex-aequo: Antonio Resines pola súa interpretación en La buena estrella e Jordi Molla pola súa interpretación na mesma película.
*Mellor actriz: Cecilia Roth pola súa interpretación en Martin Hache
*Premio Cinemanía: Pedro Almodóvar
*Premio especial: Asaltar los cielos, de Javier Rioyo e José Luís Linares

**Música**

*Mellor canción: A fraca, de Jarabe de Palo
*Mellor artista español: Alejandro Sanz
*Mellor grupo revelación español: Dover
*Mellor álbum: Konfusión de Ketama
*Mellor clip: Tolo de Andrés Calamaro da produtora Maru Basamon Producións
*Mellor artista latino: Luís Miguel
*Mellor grupo revelación latino: Skank
*Mellor artista en directo: Carlos Núñez
*Labor máis notorio en música clásica: Placido Domingo
*Premio Ondas especial do Xurado pola súa traxectoria internacional na Historia da Música Pop: Queen
*Premio Ondas especial do Xurado pola súa traxectoria na Historia da Música Popular: Raimon
*Premio Ondas especial do Xurado pola súa traxectoria na Historia do Flamenco: Juan Carmona Habichuela
*Mención especial do Xurado: Spice Girls
*Mención especial do Xurado: Backstreet Boys

## Véxase tamén
### Outros artigos 
* Premios Ondas
-147

## Acontecementos 
* Viriato é elixido xefe dos lusitanos.
** Viriato derrota aosromanos en Tribola.

## Nacementos 
*
## Mortes 
* Marco Porcio Catón o Vello, político e escritor romano (n. -232).

## Outros 
*

Historia ano a ano
Hard-Fi

**Hard-Fi** é unha banda británica de indie rock e post-punk formada en 2002 nos suburbios de Londres, no barrio de Staines.

## Traxectoria
A súa música chamou a atención do público coa canción "Hard to Beat". O éxito de "Hard to Beat" foi seguido de éxito trás éxito como "Cash Machine" e "Living for the Weekend", todos chegaron ós 15 principais no Reino Unido. O seu álbum debut *Stars of CCTV* saíu o 4 de xullo 2005, foi ben recibido, o NME nomeouno álbum do ano e recibiu un nomeamento para o premio Mercury e dous premios BRIT, Mellor Grupo Británico e Mellor Artista de Rock Británico), tardando seis meses en chegar ó primeiro posto o 22 de xaneiro de 2006. Inicialmente entrara no posto número 6.

## Membros 
### Formación actual 
* Richard Archer - guitarra e voz
* Ross Phillips -guitarra
* Kai Stephens -baixo
* Steve Kemp -batería e vocalista de apoio

## Discografía 
### Álbums 
### EPs 
* *Cash Machine* - 2005

### Singles 
* "Tied Up Too Tight", 4 de abril de 2005
* "Hard to Beat", 20 de xuño de 2005
* "Living for the Weekend", 19 de setembro de 2005
* "Cash Machine", 2005
* "Better do Better", 10 de abril de 2006
* "Suburban Knights", 20 de agosto de 2007
* "Can't Get Along (Without You)", 12 de novembro de 2007
* "I Shall Overcome", 25 de febreiro de 2007

### DVD/CD en Directo 
* **In Operation**
* **Once Upon a Time in December**

### Videoclips 
* "Cash Machine"
* "Tied Up Too Tight"
* "Hard to Beat"
* "Living for the Weekend"
* "Better do Better"
* "Suburban Knights"
* "Can't Get Along (Without You)"

## Notas 
## Ligazóns externas 
* Sitio oficial da banda
* Perfil da banda en *MySpace*
Luís Bouza-Brey Villar

**Luís Bouza-Brey Villar**, nado en Vilagarcía de Arousa en 1945, é un político galego.

## Traxectoria profesional
Licenciado en dereito na Universidade de Santiago de Compostela, comezou dando clases nesta facultade, pero en 1970 trasladouse a Barcelona, á facultade de Ciencias Políticas da Universidade de Barcelona.

## Traxectoria política
Iniciouse na militancia política no PSG da clandestinidade. Ao marchar para Cataluña incorporouse á Convergència Socialista, que despois se integraría no PSC, onde militaría ata 1986.

En 2006, Luís Bouza-Brey participou do proceso fundacional de Ciutadans de Catalunya, e en xuño de 2007 encabezou unha candidatura alternativa á presidencia desta formación, que ostentaba Albert Rivera, e que saíu derrotada. Como consecuencia diso, abandonou o partido e integrouse en Unión, Progreso y Democracia. Encabezou o comité electoral de Barcelona desta formación, pero dimitiu en decembro de 2007.

## Familia
É fillo de Luís Bouza-Brey Trillo, sobriño de Fermín Bouza Brey e irmán de Gonzalo Bouza-Brey.

## Véxase tamén 
### Ligazóns externas 
*Web persoal de Luís Bouza-Brey
-145

## Acontecementos 
* O lusitano Viriato derrota aos romanos, so mando de Caio Nixidio.
* Comeza o reinado en Exipto de Tolomeo VIII Everxetes.
* Comeza o reinado de Demetrio II Nicátor e Antíoco VI Dioniso no reino seléucida.

## Nacementos 
* Sima Qian - historiador chinés.

## Mortes 
* Tolomeo VI - rei de Exipto.

## Outros 
*

 Historia ano a ano
-146

## Acontecementos 
* Terceira guerra púnica : Cartago é arrasada polos romanos, logo de tres anos de asedio por Escipión Emiliano.
* O levantamento da Liga Aquea contra os romanos fica sufocado coa destrución de Corinto por estes.
** Batalla naval de Leucopetra - O cónsul romano Mumio derrota a escuadra da Liga Aquea.
* Viriato apodérase de Segóbriga, e derrota ao pretor da Hispania Citerior, Claudio Unimanio.

### Arte e cultura 
* Hermodoros, arquitecto grego, é encargado de reconstruír os templos de Xupiter Estator e de Xuno, en Roma, no Campo de Marte. Son os primeiros templos romanos nos que se usa o mármore.

### Ciencia e tecnoloxía 
* Inícianse as obras da Vía Egnatia, que unirá *Dyrrachium* (Durrës), no mar Adriático, e Tesalónica, no norte do mar Exeo.

## Nacementos 
## Mortes 
*

## Outros 
## Véxase tamén 
* Historia ano a ano
-144

## Acontecementos 
### Asia 
* Os xiongnu efectúan unha incursión sobre China.
* Demetrio II de Siria recobra Babilonia fronte os partos.
miniatura|200px|dereita|Moeda de Demetrio II do -129/-128

[miniatura|dereita|200px|Restos da **Aqua Marcia** en [Tívoli]]
### Europa 
* Batalla de Baecula: Os romanos, mandados por Caio Fabio Máximo derrotan a Viriato, preto de *Baecula* (Bailén actual). Os guerreiros lusitanos vense obrigados a retirarse do val do Guadalquivir.

### Ciencia e técnica 
* Construción do acueduto de Aqua Marcia en Roma.

## Nacementos 
## Mortes 
* Tolomeo VII, rei de Exipto, asasinado.

## Outros 
## Véxase tamén 
* Historia ano a ano
-109

## Acontecementos 
### Asia 
* China invade Corea.

### Europa 
* Un exército romano, mandado por Marco Xunio Silano, é derrotado preto do río Ródano, por cimbros e teutóns.
* Triunfo de Quinto Servilio Cepión sobre os lusitanos, celebrado en Roma.

### África Norte 
* Guerra de Iugurta (111-105) : Iugurta é derrotado polos romanos en Vaga, mais pasa á guerrilla.

## Nacementos 
* Tito Pomponio Ático, historiador romano (m. -32).

## Mortes 
*
## Outros 
*

Historia ano a ano
Mario Regueira

**Mario Ibán Regueira Fernández**, nado en Ferrol o 2 de marzo de 1979, é un escritor e profesor galego.

## Traxectoria 
É licenciado en Filoloxía Galega pola Universidade de Santiago de Compostela e doutor en Teoría da Literatura e Literatura Comparada. Colaborou en diversas publicacións como *A Caramuxa*, *Citania*, *Dorna* ou *Nova Ólisbos*, e en diferentes proxectos de creación na rede, así como na revista *Grial*, no *Cartafol de Libros* de *Vieiros*, na revista galega de música *Sonotone* e na editorial independente Estaleiro Editora. No seu labor como profesor universitario, imparte as materias de Literaturas de lingua portuguesa e Literatura brasileira na USC.

## Obras 
### Narrativa 
* *Rebelión no inverno*, Xerais, 2004. Relatos.
* ''L'affiche rouge*, Xerais, 2007. Novela.
* *Outono aquí*, Sotelo Blanco, 2012. Foi traducida ao castelán.

### Poesía 
* *Tanxerina*, Espiral Maior, 2006.
* *Blues da crecente*, Espiral Maior, 2009.
* *O silencio*, Xerais, 2012.

### Ensaio 
* *Lois Pereiro. Unha persecución*, 2.0 editora, 2011.
*miniatura|Na Libraría Paz de Pontevedra o 5 de maio de 2022*Narrativa e imaxinario nacional na reconstrución do campo literario na posguerra (1936-1966)* (2020). Xerais. 352 páxs. ISBN  978-84-9121-634-6.

### Obras colectivas 
* *Letras novas*, Asociación de Escritores en Lingua Galega, 2008.
* *En defensa do poleiro*, Toxosoutos, 2010.
* *Vivir un soño repetido. Homenaxe a Lois Pereiro*, AELG, 2011, libro electrónico.
* *Urbano. Homenaxe a Urbano Lugrís*, 2011, A Nave das Ideas.
* *A cidade na poesía galega do século XXI*, Toxosoutos, 2012.
* *Novas de poesía. 17 poetas*, Fundación Uxío Novoneyra, 2013.
* *Versus cianuro. Poemas contra a mina de ouro de Corcoesto*, A. C. Caldeirón, 2013.
* *150 Cantares para Rosalía de Castro*, 2015, libro electrónico.

## Premios 
* Premio de poesía Pérez Parallé no 2006, por *Tanxerina*.
* Premio de poesía Johán Carballeira no 2008, por *Blues da Crecente*.
* Premio de novela curta Manuel Lueiro Rey no 2011, por *Outono aquí*.
* Premio de xornalismo Manuel Lueiro Rey en 2019 por *Matar o recadeiro.''

## Notas 
## Véxase tamén 
### Ligazóns externas 
* Blog MarioRegueira.gal
* 
* Blog O porto dos escravos
* Blog Blues da crecente
* Blog Dor Fantasma
* Departamento de Filoloxía USC
-403

## Acontecementos 
* Trasíbulo restaura a democracia en Atenas.
* Desde esta data, na polis de Atenas, non pode ser alegada ningunha lei non fixada por escrito.
*O uso da variante xónica do alfabeto grego faise obrigatoria en Atenas.

## Nacementos 
## Mortes 
*Critias, político e filósofo ateniense.

## Outros 
*

Historia ano a ano
Cenk

**Cenk** foi un grupo de rock-folk formado no ambiente universitario da cidade de Lausana, Suíza.

## Traxectoria 
Tras un ano cambiando membros e tratando de compoñer temas, o grupo dá o seu primeiro concerto a mediados do 2004 con tres membros (Fab, Soko e Xurxx) acompañados dunha caixa de ritmos. Tras atopar un batería (Nico), **Cenk** grava unha maqueta ao vivo e dá unha serie de concertos por Suíza.

A finais do 2005, trala chegada dun novo guitarrista (Markass), o grupo grava unha nova maqueta, ***Canari Esquimau de Nonante Kilos***, que lles permitirá gañar o cualificativo de terceira banda rock suíza máis prometedora do ano segundo a revista *Realrocker*.

No 2006, realízase a xira **Galiza Calling** na que o grupo dará os seus primeiros concertos fora da Confederación Helvética, achegándose a Galicia durante o verán. A finais de ano, Markass deixa a banda. Chega entón JYC (guitarra e saxofóns).

No 2007 o grupo participa no disco recompilatorio ***120 capadores***, de homenaxe ós Diplomáticos de Monte-Alto, interpretando o tema "Antuerpe".

### Estilo e membros 
O estilo do grupo autodenominouse "ska-punk celta" tras inspirarse en bandas galegas coma O Jarbanzo Negro, Os Papaqueixos, Os Diplomáticos de Monte-Alto ou bandas estranxeiras como The Real McKenzies, Dropkick Murphys ou Flogging Molly.

Os membros actuais do grupo son na actualidade Nico (batería e coros), JYC (guitarras, saxofóns e coros), Fab (baixo e coros), Soko (guitarra e coros) e Xurxx (frautas, gaita, teclados, electrónica e voz).

## Discografía 
* *Canari Esquimau de Nonante Kilos* (Autoeditado, 2005).
*Chantons ensemble un Nouveau Krack (Autoeditado, 2009).
### Compilatorios 
* *120 capadores* (Falcatruada, 2007): *Antuerpe*

## Outros datos 
* O tema "Vox populi" foi utilizado para a sección de presentación de discos novos do programa radiofónico Aberto por Reformas.

## Véxase tamén 
### Ligazóns externas 
* Web do grupo
EA

As siglas **EA** poden referirse a:
* Eusko Alkartasuna: unha formación política vasca, de orientación nacionalista.
* Electronic Arts: unha compañía de desenvolvemento de videoxogos.
-620

## Acontecementos 
### Oriente Próximo 
* Arredor desta data Irgia accede ao trono de Urartu (ca. -600). Sucede ao rei Sarduri III (desde -646).

### Europa 
* Primeira lei (en grego *nomos*) escrita en Atenas, outorgada por Dracón, e concernente ao asasinato.

## Nacementos 
* Esopo, fabulista da antiga Grecia.

## Mortes 
## Outros 
Historia ano a ano
Pilar Primo de Rivera

**Pilar Primo de Rivera y Sáenz de Heredia**, nada en Madrid o 4 de novembro de 1907 e finada ibídem o 17 de marzo de 1991, foi a fundadora e dirixente da Sección Femenina da Falange.

## Traxectoria 
Filla do ditador Miguel Primo de Rivera e de Casilda Sáenz de Heredia, súa nai morreu en 1909 e Pilar e os seus cinco irmáns, entre eles José Antonio Primo de Rivera (futuro fundador da Falange Española) foron criados pola súa avoa e dúas tías. Fortemente ligada ao seu irmán José Antonio ao fundar a Falange, Pilar ingresou na sección estudantil, o SEU, e en xuño de 1934 creouse a Sección Femenina da Falange converténdose Pilar na súa primeira xefa nacional.

[miniatura|Pilar Primo de Rivera (*segunda pola dereita*), participando nunha reunión na [Alemaña nazi (1941).]]

Pasou o comezo da guerra civil española agochada en Madrid ata que se refuxiou na embaixada arxentina e logrou escapar á zona franquista. Fixou a súa residencia en Salamanca xa convertida nunha autoridade moral entre o movemento falanxista tras a morte de José Antonio. Reticente con algunhas medidas franquistas propuxo que a bandeira e o himno falanxistas se convertesen nos símbolos oficiais de España pero mantivo unha postura ambigua cando Franco unificou os movementos falanxista e carlista na Falange Española Tradicionalista y de las JONS aceptando ao fin un posto no Consello Nacional do novo partido. Franco nomeouna condesa do Castelo de La Mota en 1960. Procuradora en Cortes, abstívose na votación sobre a Lei de Reforma Política de 1976.

Na primavera de 1977 un decreto lei do goberno de Adolfo Suárez cesouna como delegada nacional da Sección Feminina. O goberno comunicoulle o seu cesamento cunha notificación que incluía un sinxelo «Grazas, Pilar». Uns meses máis tarde, en novembro de 1977, as veteranas da Sección Feminina constituíron unha asociación de antigas militantes chamada «Nueva Andadura». Primo de Rivera foi elixida presidenta de honra, cargo honorífico que mantivo até o seu falecemento.

Retirada da vida pública, publicou as súas memorias en 1983. Faleceu o 17 de marzo de 1991 en Madrid.

## Véxase tamén
Lima (homónimos)

**Lima** pode referirse a:
*Lima; froito da limeira.
*a ferramenta manual ou mecánica lima, usada para desbastar outras pezas de metal.
*a deusa romana Lima;
*a aresta de encontro das vertentes dun tellado.

O topónimo **Lima** pode referirse a:
*o río Limia, coñecido en Portugal como río Lima;
** **Perú** 
*** Lima - a capital do Perú;
*** Lima - departamento;
*** Lima - provincia;
** **Portugal**
*** Beiral do Lima - freguesía do municipio de Ponte de Lima;
*** Moreira de Geraz do Lima - freguesía do municipio de Viana do Castelo;
*** Moreira do Lima - freguesía do municipio de Ponte de Lima;
*** Ponte de Lima - municipio portugués do distrito de Viana do Castelo;
*** Ponte de Lima - freguesía do municipio de Ponte de Lima;
*** Refóios do Lima - freguesía do municipio de Ponte de Lima;
*** Santa Cruz do Lima - freguesía do municipio de Ponte de Lima;
*** Santa Leocádia de Geraz do Lima - freguesía do municipio de Viana do Castelo;
*** Santa Maria de Geraz do Lima - freguesía do municipio de Viana do Castelo;
*** Viana da Foz do Lima - antiga designación (até 1848) de Viana do Castelo.
*** Minho-Lima - subrexión estatística portuguesa, parte da Região Norte, equivalente ao distrito de Viana do Castelo;
** **Estados Unidos**
***Lima - cidade do estado de Montana
***Lima - cidade do estado de Ohio
***Lima - localidades do estado de Wisconsin
***Lima - localidades do condado de Livingston, estado de Nova York
** **Brasil**
*** Lima - municipio no estado de Pernambuco.
****Paraguai**
***Lima - distrito do departamento de San Pedro.
José Luis Pécker

**José Luís Pécker**, nado en Madrid o 30 de agosto de 1927 e finado o 20 de decembro de 2007, foi un xornalista español. Foi pai da tamén xornalista Beatriz Pécker.

## Traxectoria 
Comezou a súa carreira como locutor de radio, e ó longo dos anos 50 a súa voz fíxose popular desde as ondas da Cadena SER, onde colaboraba, entre outros moitos espazos, no concurso *Un millón con casa y coche* ou en *Cabalgata de fin de semana* o programa de Bobby Deglané, ó que logo substituíu á fronte do programa.

Pouco despois de que Televisión Española iniciase as súas emisións, incorporouse tamén ó Ente Público, no que, ó longo dos anos, dedicouse á presentación, sobre todo, de concursos como *De 500 a 500.000*, con Carmina Alonso e Isabel Bauzá, *Las diez de últimas* (1969), *Cambie su suerte* (1974) ou sobre todo *Un millón para el mejor*, á fronte do cal relevou, en 1969, a Joaquín Prat.

En 1969 colaborou con Andrés Pajares no lanzamento da canción humorística *Un sillón para el peor*.

Foi Premio Ondas en 1955 (Nacionais de Radio - Mellor locutor polo seu labor en Radio Madrid) e en 1958 (Nacionais de Radio - Mellor locutor polo seu labor na Cadena SER).

Faleceu o día 20 de decembro de 2007 ós 90 anos de idade

## Véxase tamén 
### Ligazóns externas 
* Páxina web dedicada a José Luís Pécker
Cartagena

O topónimo castelán **Cartagena** (do fenicio *Qart Hadash*, en latín *, "Cidade Nova" a través do acusativo  e o árabe قرطجانة, *Qarṭaǧānatu''), pode referirse a:

;En España:
* **Cartaxena**, cidade da Rexión de Murcia. O nome desta cidade deu lugar ás seguintes poboacións durante o Imperio Español:

;En Chile:
*  **Cartagena**, na Provincia de San Antonio, V Rexión de Valparaíso;

;En Colombia:
*  **Cartaxena de Indias**, capital do departamento de Bolívar;
*  **Cartagena del Chairá**, concello do departamento de Caquetá;

;En Cuba:
*  **Poblado de Cartagena**;

;En México:
*  **Cartagena**, en Veracruz-Llave;
*  **Cartagena**, en Chiapas;

;En Filipinas:
*  **Cartagena**, en Negros Occidental;
*  **Cartagena**, en Misamis Occidental;

## Notas
Galería de imaxes de Pedrafita do Cebreiro

**Galería de imaxes** do concello de Pedrafita do Cebreiro.

## Pedrafita do Cebreiro 

Ficheiro:Pedrafita do Cebreiro Coat of Arms.svg|Escudo oficial

## Parroquias 
### Cebreiro 

Ficheiro:Camino de Santiago - May 2006.jpg|Igrexa de Santa María
Ficheiro:Pedrafita do Cebreiro, Galiza.jpg|Nevando
Ficheiro:Palloza en O Cebreiro (Lugo).JPG|Palloza
Ficheiro:Casaconcello2.JPG
Ficheiro:Chaumière O Cebreiro 072004.JPG|Palloza
Ficheiro:Altarraum der Iglesia Santa Maria am O-Cebreiro.JPG |Altar da igrexa de Santa María
Ficheiro:Mogollon de pulpo.jpg|Cocendo polbo no Cebreiro

### Pacios 

Ficheiro:Pacios, Serra do Courel, Galiza.jpg

## Sen clasificar aínda 

Ficheiro:O Cebreiro, Pedrafita do Cebreiro, comarca dos Ancares.jpg|O Cebreiro, Pedrafita do Cebreiro, comarca dos Ancares
Ficheiro:Pedrafita do Cebreiro, Lugo.jpg
Ficheiro:Palloza, Pedrafita do Cebreiro.jpg
Ficheiro:Camiño de Santiago, Pedrafita do Cebreiro.jpg|Camiño de Santiago

## Véxase tamén 
### Outros artigos 
*Galería de imaxes da comarca dos Ancares
*Lugares de Pedrafita do Cebreiro
*Eleccións municipais en Pedrafita do Cebreiro
*Lugares de Pedrafita do Cebreiro
Privilexio

, emperador do Sacro Imperio Romano, ó importante Colexio de médicos de Milán, Italia.]]

O **privilexio** era unha norma promulgada por un rei ou pontífice mediante a que se concedía, normalmente como recompensa, o dereito a imprimir durante un determinado número de anos un certo número de edicións sobre un tema, coa prohibición aos demais impresores de imitar ou falsificar as edicións privilexiadas. O privilexio era tanto unha honra como un favor económico ao autor.

## Historia 
A partir do século XVIII o privilexio decae, e desaparece definitivamente no século XIX, dando lugar aos dereitos de autor das editoriais modernas.

## Privilexios célebres 
* O privilexio que o papa Alexandre VI lle concedeu a Aldo Manuzio.
* Os privilexios outorgados por Filipe II a Cristovo Plantino. 
* Os privilexios concedidos aos Elzevir.

## Véxase tamén 
### Bibliografía 
*Checa Cremades, José Luis. *El Libro Antiguo*. Madrid : Acento, 1999. 93p. ISBN 84-483-0464-0
María Miramontes

**María Dolores Miramontes Mato**, nada en Guísamo (Bergondo) o 6 de abril de 1895 e finada en Buenos Aires en 1964, foi unha activista e intelectual rexionalista galega.

## Traxectoria 
[miniatura|260x260px|*María Miramontes, tecedora dun país*. Documental de [Nós Televisión|Nós TV|esquerda]]
Filla de xornaleiros, trasladouse coa súa familia á Coruña, onde comeza a traballar nun obradoiro de costura aos 11 anos. Nesta cidade relaciónase con outras mulleres que terán un papel moi destacado no galeguismo e no republicanismo como Elvira Bao Maceiras e Amparo López Jeán.

Militou nas Irmandades da Fala e en 1918 formou parte da súa Xunta Directiva. En 1920 casou con Ánxel Casal, abriron xuntos unha tenda de tecidos, na que traballou de costureira. O matrimonio puxo en marcha outras moitas iniciativas. Fundaron a Editorial Lar e posteriormente a Editorial Nós e dirixiron as Escolas de Insiño Galego, ensino bilingüe e inspirada nos principios da Institución Libre de Enseñanza. Coa proclamación da II República e o ingreso no Partido Galeguista, trasladáronse a Santiago de Compostela, onde seguiu a traballar de costureira. No ámbito político, colaborou na campaña a favor do Estatuto de Autonomía.

Tras o asasinato do seu marido na guerra civil, embarcou na Coruña rumbo a Buenos Aires en novembro de 1936. Na capital arxentina traballou de modista e casou cun curmán, Pedro Miramontes. Mantivo contacto con representantes do exilio galego como Luís Seoane e Maruxa Seoane. Morreu no Sanatorio do Centro Galego de Bos Aires.

## Recoñecementos 
No ano 2007 o concello de Santiago de Compostela púxolle o seu nome a unha rúa.

## Notas 
## Véxase tamén 
### Bibliografía 
* 

### Ligazóns externas